Sag C-360/13

Public Relations Consultants Association Ltd

mod

Newspaper Licensing Agency Ltd m.fl.

(anmodning om præjudiciel afgørelse indgivet af

Supreme Court of the United Kingdom)

»Ophavsret — informationssamfundet — direktiv 2001/29/EF — artikel 5, stk. 1 og 5 — reproduktion — undtagelser og begrænsninger — frembringelse af kopier af en internetside på skærmen og i harddiskens cache ved surfing på internettet — midlertidig reproduktionshandling — flygtig eller tilfældig handling — integrerende og væsentlig del af en teknisk proces — lovlig brug — selvstændig økonomisk værdi«

Sammendrag – Domstolens dom (Fjerde Afdeling) af 5. juni 2014

Tilnærmelse af lovgivningerne – ophavsret og beslægtede rettigheder – direktiv 2001/29 – harmonisering af visse aspekter af ophavsret og beslægtede rettigheder i informationssamfundet – reproduktionsretten – undtagelser og begrænsninger – frembringelse af kopier på skærmen og i cachen i computerens harddisk ved besøg på en internetside – omfattet

(Europa-Parlamentets og Rådets direktiv 2001/29, art. 3, stk. 1 og 5)

Artikel 5 i direktiv 2001/29 om harmonisering af visse aspekter af ophavsret og beslægtede rettigheder i informationssamfundet skal fortolkes således, at kopierne på brugerens computerskærm og kopierne i cachen i denne computers harddisk lavet af en slutbruger under et besøg på en internetside opfylder betingelserne, hvorefter disse kopier skal være midlertidige, have en flygtig eller tilfældig karakter og udgøre en integrerende og væsentlig del af en teknisk proces, samt betingelserne i dette direktivs artikel 5, stk. 5, og således kan frembringes uden tilladelse fra indehaverne af ophavsrettighederne.

Eftersom kopierne på skærmen og kopierne i cachen nemlig kun frembringes med det formål at besøge internetsider, udgør de på den baggrund et særligt tilfælde som omhandlet i artikel 5, stk. 5, i direktiv 2001/29. I denne henseende er de legitime interesser for de berørte indehavere af ophavsrettighederne korrekt beskyttet, da værkerne stilles til rådighed for internetbrugerne af udgiverne af disse internetsider, og udgiverne er i overensstemmelse med nævnte direktivs artikel 3, stk. 1, forpligtet til at indhente en tilladelse fra de nævnte indehavere, idet tilrådighedsstillelsen udgør en overføring til almenheden i denne artikels forstand.

(jf. præmis 55, 57, 58 og 63 samt domskonkl.)

Sag C-360/13

Public Relations Consultants Association Ltd

mod

Newspaper Licensing Agency Ltd m.fl.

(anmodning om præjudiciel afgørelse indgivet af

Supreme Court of the United Kingdom)

»Ophavsret — informationssamfundet — direktiv 2001/29/EF — artikel 5, stk. 1 og 5 — reproduktion — undtagelser og begrænsninger — frembringelse af kopier af en internetside på skærmen og i harddiskens cache ved surfing på internettet — midlertidig reproduktionshandling — flygtig eller tilfældig handling — integrerende og væsentlig del af en teknisk proces — lovlig brug — selvstændig økonomisk værdi«

Sammendrag – Domstolens dom (Fjerde Afdeling) af 5. juni 2014

Tilnærmelse af lovgivningerne — ophavsret og beslægtede rettigheder — direktiv 2001/29 — harmonisering af visse aspekter af ophavsret og beslægtede rettigheder i informationssamfundet — reproduktionsretten — undtagelser og begrænsninger — frembringelse af kopier på skærmen og i cachen i computerens harddisk ved besøg på en internetside — omfattet

(Europa-Parlamentets og Rådets direktiv 2001/29, art. 3, stk. 1 og 5)

Artikel 5 i direktiv 2001/29 om harmonisering af visse aspekter af ophavsret og beslægtede rettigheder i informationssamfundet skal fortolkes således, at kopierne på brugerens computerskærm og kopierne i cachen i denne computers harddisk lavet af en slutbruger under et besøg på en internetside opfylder betingelserne, hvorefter disse kopier skal være midlertidige, have en flygtig eller tilfældig karakter og udgøre en integrerende og væsentlig del af en teknisk proces, samt betingelserne i dette direktivs artikel 5, stk. 5, og således kan frembringes uden tilladelse fra indehaverne af ophavsrettighederne.

Eftersom kopierne på skærmen og kopierne i cachen nemlig kun frembringes med det formål at besøge internetsider, udgør de på den baggrund et særligt tilfælde som omhandlet i artikel 5, stk. 5, i direktiv 2001/29. I denne henseende er de legitime interesser for de berørte indehavere af ophavsrettighederne korrekt beskyttet, da værkerne stilles til rådighed for internetbrugerne af udgiverne af disse internetsider, og udgiverne er i overensstemmelse med nævnte direktivs artikel 3, stk. 1, forpligtet til at indhente en tilladelse fra de nævnte indehavere, idet tilrådighedsstillelsen udgør en overføring til almenheden i denne artikels forstand.

(jf. præmis 55, 57, 58 og 63 samt domskonkl.)